**Generelle oplysninger**

**Kontakter til venskabsbyerne**I skal selv tage kontakt til venskabsbyerne, hvis I ønsker udveksling. Liste over kontaktpersoner i venskabsbyerne kan fås ved henvendelse til afdelingen for Kultur-, Fritid og Forebyggende Sundhed eller Venskabsbyforeningen.

**Sådan søger du**Når I tager på besøg i en venskabsby eller en anden by i udlandet, skal I sende oplysninger om navn og alder på deltagerne, tidspunktet for turen, byens navn og kopi af det tilbud, I har modtaget på transporten. Hvis ansøgningen godkendes, vil I modtage et á conto beløb.

Efter turen skal I sende dokumentation for transporten, et kort resumé af besøget samt endelig deltagerliste til Kulturforvaltningen.

**Når I modtager gæster**skal I sende oplysninger om tidspunkt for besøget, hvor de skal bo, og hvor mange de kommer. Hvis ansøgningen godkendes vil I modtage et á conto beløb.

Efter besøget skal I sende dokumentation for det endelige antal af gæster samt et kort resumé af besøget til afdelingen for Kultur-, Fritid og Forebyggende Sundhed

**Udbetaling af tilskud**Udbetalingen af tilskud sker til foreningens konto. I skal derfor oplyse foreningens CVR nr. på ansøgningen.

**Ansøgningsfrist**Ansøgningen skal være afdelingen for Kultur-, Fritid og Forebyggende Sundhed i hænde senest 1 måned før afrejse eller før besøg i Albertslund.

Regnskab og evaluering skal være afdelingen for Kultur-, Fritid og Forebyggende Sundhed i hænde senest 14 dage efter, at rejsen er afsluttet, eller efter besøget i Albertslund er slut.

**Gaver**  
Skal I til en af vores venskabsbyer eller en anden by i udlandet, har I mulighed for at få en lille gave med. Kontakt Kulturforvaltningen og få en aftale.